जकार्ता (आईएएनएस)। इंडोनेशिया के पर्यटक द्वीप लॉमबोक में रविवार को भूकंप का तेज झटका लगा। 6.4 तीव्रता के इस भूकंप से 14 लोग मारे गए और 160 घायल हो गए हैं। इसके अलावा करीब 200 से अधिक पर्वतारोही अब भी द्वीप पर फंसे हैं। फंसे हुए पर्वतारोही फ्रांस, नीदरलैंड, थाईलैंड और मलेशिया के बताये जा रहे हैं। बीबीसी ने बताया कि सैकड़ों बचावकर्मी माउंट रिंजानी पर बचाव अभियान के लिए तैनात कर दिए गए हैं। इस भूकंप से हजारों घर तबाह हो गए हैं और इंडोनेशिया की आपदा राहत एजेंसी ने बताया कि इससे पूर्वी लॉमबोक जिला सबसे ज्यादा प्रभावित हुआ है। वहां एक मलेशियाई पर्यटक समेत दस लोगों की मौत हो गई है।